|  |  |
| --- | --- |
| Referat | |
| Møde i: | Fremtidens Kompetenceråd |
| Dato: | 22. marts, 2022 |
| Kl.: | 12.00-16.00 |
| Sted: | Regionsgården, Kongens Vænge 2B, Hillerød |
| Deltagere: | Lars Gaardhøj, regionsrådsformand, Region Hovedstaden (formand for Fremtidens Kompetenceråd)  Morten Emborg, direktør TEC  Anja Eskildsen, direktør Niels Brock  Birgitte Vedersø, rektor Gefion Gymnasium Per Olsen, formand FH Hovedstaden Anne Sofie Fogtmann, chefkonsulent Akademikerne Anja Trier Wang, senior konsulent DI Alma Tynell, forkvinde Danske Gymnasieelevers Sammenslutning (DGS) Jeppe Rosengård Poulsen, direktør SOSU H  Torben Theilgaard, centerleder Studievalg Danmark Stefan Hermann, rektor Professionshøjskolerne Katja Munch Thorsen, uddannelsesdirektør KEA Tina Jensen, rektor FGU Nord Grete Bertelsen, prodekan for uddannelse Københavns Universitet Lars D. Christoffersen, dekan DTU Anita Lindquist, rektor Københavns VUC (KVUC)  Marianne Frederik, udvalgsformand for Trafik og Regional Udvikling, Region Hovedstaden  Sekretariat:  David Meinke, direktør Center for Regional Udvikling, Region Hovedstaden  Jannie Gade Nielsen, chefkonsulent Region Hovedstaden Nina Bjerre Toft, specialkonsulent Region Hovedstaden  Sarah Johannesson, konsulent Region Hovedstaden  Afbud fra:  Ole Heinager, direktør NEXT Britt Jensen, borgmester Rødovre Kommune  Michael Ziegler, borgmester Høje-Taastrup Kommune  Kaja Thilde Nielsen, næstformand Erhvervsskolernes Elevorganisation (EEO)  Claus Rosenkrands Olsen, uddannelseschef DE  Lars D. Christoffersen, dekan DTU |
|  |  |

Referat

Møde i Fremtidens Kompetenceråd tirsdag d. 22. marts 2022

**1. Velkommen til nyt kompetenceråd**

Lars Gaardhøj bød velkommen: Skitserede formålet med at nedsætte et regionalt kompetenceråd og italesatte det behov, han ser for at skabe et fælles fokus på uddannelsesområdet på tværs af de vigtigste aktører.

* Mission der handler om at sikre gode uddannelsestilbud til vores unge, og samtidig sikre kompetent arbejdskraft til et arbejdsmarked, der mangler medarbejdere.

**2. Præsentation: Medlemmer af kompetencerådet**

Alle præsenterede sig med navn, organisation og et kort input til, hvor de ser kompetencerådet kan skabe den største forskel.

* Vigtige ambitioner, der går på tværs af rådets medlemmer: At lytte til de unge og have fokus på hovedstadsdagsordenen.

**3. Godkendelse af dagsorden og forretningsorden**

David Meinke, Direktør for Center for Regional Udvikling, gennemgik dagsorden og forretningsorden.

* Dagsorden blev godkendt
* Forretningsorden blev justeret, så punktet om tavshedspligt udgår, således, at der er mulighed for at drøfte kompetencerådets arbejde med relevante parter. Der vil fremadrettet være mulighed for at have lukkede punkter.

**4. Ny indsats på velfærdsuddannelserne**

Kort oplæg af Stefan Hermann (KP): Hvordan sikrer vi, at flere vælger - og gennemfører - en velfærdsuddannelse, og ansættes i en velfærdsfunktion?

Region Hovedstaden har afsat 2,6 mio. kr. årligt i 2022 og 2023 til at øge rekrutteringen fra regionens ungdomsuddannelser til velfærdsuddannelsestilbud på professionsniveau. Region Hovedstaden har i den forbindelse etableret et samarbejde med Københavns Professionshøjskole. Beslutning: Opbakning fra Fremtidens Kompetenceråd til projektidéen.

Fælles drøftelse om vedlagte policyanbefalinger af David Meinke.

**Beslutning:**

* Med baggrund i kommentarer fra drøftelse i rådet, blev punktet om policyanbefalingerne udsat til næste møde i Fremtidens Kompetenceråd. Administrationen arbejder med de input, der blev givet til mødet, og kontakter medlemmerne af rådet undervejs i arbejdet.

**5. Uddannelseslandskabet i Region Hovedstaden og prioritering af dagsordner 2022**

David Meinke tegnede landskabet for de udfordringer, der er angivet i kommissoriet: Mangel på faglærte, mangel på velfærdsuddannede, mangel på STEM-kompetencer i bred forstand, demografisk udfordring med færre unge og for mange unge på kanten.

Oplægget blev underbygget af tal om uddannelse og udmøntningsplan for uddannelsesområdet 2022-2027, hvor den økonomiske ramme for udvikling af projekter de næste 6 år er i omegnen af 120 mio. kr.

**Beslutning:**

* Rådet var enige om et skærpet fokus på de udsatte unge.
* Fokus på at arbejde dér hvor der er mulighed for at gøre en forskel og vende nogle udviklinger.
* Vi bør relativt snart melde noget ud ift. aftalen om udflytning af uddannelsespladser.

**6. Opsamling og afrunding v/ formand Lars Gaardhøj**

*Næste møde: 1. september, 2022*

*Sted: Regionsgården, Kongens Vænge 2B, 3400 Hillerød*